Micropsectra calcifontis
Micropsectra calcifontis ass eng Dipterenaart aus der Famill vun den Danzmécken (Chironomidae).

Si gouf 2006 vun den norwegeschen Entomologen Elisabeth Stur an Torbjørn Ekrem als nei Aart beschriwwen, an zwar unhand vu Material vu Lëtzebuerg, dat 1999 an enger Quell an der Géigend vu Koplescht vun der Isabel Schrankel gesammelt gouf.

D'Aart ass nëmmen aus Lëtzebuerg bekannt. Den Aartennumm bezitt sech op hire kallekräiche Liewensraum: calx (lat.) = Kallek; fons, fontis (Genitiv) (lat.) = Quell.

Literatur 

 Stur, E. & T. Ekrem, 2006. A revision of West Palaearctic species of the Micropsectra atrofasciata species group (Diptera: Chironomidae). Zoological Journal of the Linnean Society 146 (2), S.165-225.

Chironomidae
Endeemesch Fauna zu Lëtzebuerg